《次胡伯仁韵》
宋代·裘万顷

山长飞鸟急，江阔去帆微。
唱晚几渔笛，凭高一钓矶。
从君濯冰雪，满袖得珠玑。
三叹不能已，归来吟夕晖。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。